  Туспуктэм: Ижкар администрацилэн пресс-службаез Наталия Сильвестрова Ижкарын сюрес шекъёсты тупатъяло. Толатлэ, ку асфальтобетон поттӥсь заводъёс уг ужало, рециклеръёсты уже куто, соослэн пушказы нимысьтыз асфальтобетон сурет лэсьто. Со сярысь кар администрацилэн пресс-службаез ивортӥз. Сыӵе асфальтэз толалтэ -10 градус дыръя вӧлдыны луэ. Суретэн ӵошкыттэм интыосы, сюреслэн секыт люкетъёсаз, вуж сюрес вылъёсты шобырто. Ужъёс нуназе ветлӥсь машинаослы медаз люкетэ шуыса, шекъёсты уйин тупатъяло. Одӥг Рециклер 1,5 тонна смесь лэсьтэ, соин одӥг уй ӵоже 25 квадрат метр сюрес вылысь гопъёсты быдтыны луэ. Сыӵе амалэн сӧриськем интыосты толсуре но толшоре Ленин нимо, Вормонлы 40 ар, Союзной, Чугуевский нимо, Карл Маркс нимо урамъёсысь, Копровой проездысь тупатӥзы Тулыс, ку омыр +10 градусозь шуналоз, сюресъёсты векчи пырыё асфальтобетонэн выльдыны кутскозы. Тодэ вайытом, 2024-тӥ арын Ижкарын куать сюрес люкетъёсты выльдозы. Тегъёс: сюресъёс тупатъянужъёс Ижкар Удмуртия  